বিউর্জার কিং মুসলিম

**বিউর্জার কিং মুসলিম** (যা **বিকেএম** নামেও পরিচিত) ছিল ২০০৫ সালের জুলাই মাসে চালু হওয়া একটি ফরাসি হালাল ফাস্ট-ফুড রেস্তোরাঁ। উদ্বোধনের পর ব্যাপক মিডিয়া মনোযোগ পেলেও দুই বছরের কম সময় চলার পর ২০০৭ সালে এটি স্থায়ীভাবে বন্ধ হয়ে যায়। রেস্তোরাঁটি মার্কিন ফাস্ট ফুড রেস্তোরাঁগুলোর আদলে তৈরি করা হয়েছিল। এটি ফ্রান্সের প্যারিসের উপশহর ক্লিচি-সু-বোয়া-তে অবস্থিত ছিল, যেখানে হ্যামবার্গার, ফ্রেঞ্চ ফ্রাই, সানডে, কোলা এবং ডোনাট বিক্রি করা হতো। তাদের বার্গারে ব্যবহৃত গরুর মাংস এবং মুরগি ছিল হালাল, যার অর্থ এগুলো ইসলামি খাদ্যবিধি অনুযায়ী জবাই করা মাংস দিয়ে তৈরি। এটি পূর্ব প্যারিসের ক্লিচি-সু-বোয়া উপশহরে অবস্থিত ছিল, যেখানে স্থানীয়দের অনেকেই প্রাক্তন ফরাসি উপনিবেশগুলো থেকে আসা প্রথম বা দ্বিতীয় প্রজন্মের মুসলিম অভিবাসী।

## নাম
"Beur" (বিউর) শব্দটি ফ্রান্সে বসবাসকারী উত্তর আফ্রিকানদের দ্বিতীয় প্রজন্মের জন্য ব্যবহৃত একটি ফরাসি স্ল্যাং। "Beur" বলতে "উত্তর আফ্রিকান বংশোদ্ভূত ফ্রান্সে জন্মগ্রহণকারী ব্যক্তি"-কে বোঝায়। তাই "Beurger" (বিউর্জার) শব্দটি একটি শব্দের খেলা (প্লে অন ওয়ার্ডস), যা বিকেএম-এর মালিক এবং অধিকাংশ গ্রাহক উত্তর আফ্রিকান হওয়ার কারণে প্রাসঙ্গিক ছিল।

## সংক্ষিপ্ত বিবরণ
বিউর্জার কিং মুসলিমের সমস্ত খাবার ছিল হালাল। হালাল—যার অর্থ খাওয়ার যোগ্য—খাবারগুলো ইসলামি আইন অনুযায়ী নির্দিষ্ট উপায়ে প্রস্তুত করতে হয়। এটি খাবারের ক্ষেত্রে মুসলিম ধর্মীয় নিয়মের অংশ, যার মধ্যে শূকরের মাংস নিষিদ্ধ। রেস্তোরাঁটি শূকরের মাংসের খাবারের বদলে অন্য মাংস ব্যবহার করত, উদাহরণস্বরূপ, বেকন চিজবারগারের ক্ষেত্রে স্মোকড টার্কির মাংস ব্যবহার করা হতো। রেস্তোরাঁয় ব্যবহৃত বিভিন্ন সস এবং মসলা পর্যবেক্ষণ করা হতো যাতে নিশ্চিত হওয়া যায় যে সেগুলো অ্যালকোহল, রক্ত বা ইসলামি আইনে নিষিদ্ধ পশুর চর্বি দিয়ে তৈরি নয়। একটি স্বাধীন সনদ প্রদানকারী সংস্থার প্রতিনিধিরা প্রতি সপ্তাহে রেস্তোরাঁটি পরিদর্শন করতেন যাতে রেস্তোরাঁটি হালাল উপাদান ব্যবহার করছে কি না তা নিশ্চিত করা যায়।

রেস্তোরাঁটির অভ্যন্তরীণ সজ্জা মুসলিম গ্রাহকদের কথা মাথায় রেখে করা হয়েছিল। উদাহরণস্বরূপ, শৌচাগারে গ্রাহকদের সুবিধার জন্য পানির হোস পাইপ ছিল এবং মেনুতে আরবি অক্ষর ব্যবহার করা হয়েছিল। সেখানে শিশুদের খেলার জায়গা ছিল। মুসলিমদের প্রার্থনার দিন হিসেবে শুক্রবার রেস্তোরাঁটি বন্ধ থাকত। শুক্রবার বিকেল ৪টায় রেস্তোরাঁটি পুনরায় খুলত এবং মধ্যরাতে বন্ধ হতো। মুসলিম নারী কর্মচারীদের হিজাব পরার অনুমতি ছিল, তবে তা বাধ্যতামূলক ছিল না।

বার্গার, ফ্রাই, সানডে এবং ডোনাট পরিবেশনের পাশাপাশি রেস্তোরাঁটিতে 'বেকন হালাল', 'ডাবল কুল চিজবারগার' (কুল বা Koull শব্দটি মার্কিন শব্দ "কুল"-এর সাথে মিল রেখে রাখা হয়েছে)-এর মতো সিগনেচার ডিশও ছিল। Koull শব্দের অর্থ আরবিতে "খাওয়া" হতে পারে), বিকেএম বারগার (ম্যাকডোনাল্ডসের বিগ ম্যাকের মতো একটি বারগার) এবং বিভিন্ন ধরণের "কুল" বারগার।

খাবার হালাল হওয়ার ফলে রেস্তোরাঁটির গ্রাহকদের ৮০ শতাংশের বেশি ছিলেন মুসলিম। ব্যবসার সাফল্যের পেছনে এটি দায়ী হলেও এর একটি নেতিবাচক দিকও ছিল। ইব্রাহিম দারের মতে, মুসলিমদের এক মাসব্যাপী বার্ষিক উপবাসের মাস রমজানে তাদের আয় ৪০ থেকে ৫০ শতাংশ কমে যেত।

## ব্যবসা
রেস্তোরাঁটি যখন চালু হয়, তখন এটি প্যারিসের উপশহরের স্থানীয় অর্থনীতিতে গতি এনেছিল। প্রজেক্ট ম্যানেজার মুরাদ বেনহামিদ বলেছিলেন যে বিকেএম ২৮টি কর্মসংস্থান সৃষ্টি করেছিল এবং কর্মীদের অনেকের জন্য এটি "দীর্ঘদিনের বেকারত্বের অবসান" ঘটিয়েছিল।

## আরও দেখুন
* হ্যামবার্গার রেস্তোরাঁসমূহের তালিকা

## তথ্যসূত্র

## আরও পড়ুন
* 

বিষয়শ্রেণী:ফাস্ট-ফুড হ্যামবার্গার রেস্তোরাঁসমূহ
বিষয়শ্রেণী:ফ্রান্সের রেস্তোরাঁ
বিষয়শ্রেণী:ফ্রান্সে ইসলাম
বিষয়শ্রেণী:হালাল রেস্তোরাঁ
বিষয়শ্রেণী:সেন-সাঁ-দ্যনি
বিষয়শ্রেণী:ডোনাটের দোকান
বিষয়শ্রেণী:২০০৫-এ প্রতিষ্ঠিত রেস্তোরাঁ